CELEX: 32012R0145
Language: mt
Date: 2012-02-16 00:00:00
Title: Regolament ta’ Implimentazzjoni tal-Kummissjoni (UE) Nru 145/2012 tas- 16 ta’ Frar 2012 dwar il-klassifikazzjoni ta' ċerti prodotti fin-Nomenklatura Magħquda

21.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 48/3
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 145/2012
   tas-16 ta’ Frar 2012
   dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b’mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi, fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet tal-Unjoni speċifiċi, bil-għan li titwettaq l-applikazzjoni ta’ tariffi u miżuri oħra relatati mal-kummerċ tal-oġġetti.
            
         
               (3)
            
            
               Skont dawn ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' din it-tabella.
            
         
               (4)
            
            
               Il-miżuri msemmija f’dan ir-Regolament huma konformi mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella kif imniżżla fl-Anness għandhom ikunu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' din it-tabella.
   Artikolu 2
   Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu, u japplika direttament fl-Istati Membri kollha.
      Magħmul fi Brussell, is-16 ta’ Frar 2012.
      
         
            Għall-Kummissjoni, F'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Apparat fi struttura unika bid-dimensjonijiet bejn wieħed u ieħor ta’ 27 × 15 × 6 ċm, li jinkludi l-komponenti li ġejjin:
                  
                              —
                           
                           
                              mikroproċessur,
                           
                        
                              —
                           
                           
                              two cable digital tuners,
                           
                        
                              —
                           
                           
                              modem tal-kejbil,
                           
                        
                              —
                           
                           
                              memorja flash, u
                           
                        
                              —
                           
                           
                              qarrej tal-"ismart card" għal aċċess kondizzjonali lil fornitur tas-servizzi.
                           
                        L-apparat huwa mgħammar bl-interfaċċji li ġejjin:
                  
                              —
                           
                           
                              input RF u output RF,
                           
                        
                              —
                           
                           
                              Żewġ Ethernet (RJ-45),
                           
                        
                              —
                           
                           
                              żewġ USB,
                           
                        
                              —
                           
                           
                              HDMI,
                           
                        
                              —
                           
                           
                              SCART,
                           
                        
                              —
                           
                           
                              sitt RCA għal output tal-awdjo u l-vidjo,
                           
                        
                              —
                           
                           
                              S/PDIF (output ottiku diġitali awdjo), u
                           
                        
                              —
                           
                           
                              spazju għal ħardisk.
                           
                        L-istruttura tal-apparat tista’ tinfetaħ u ħardisk tista’ tiddaħħal wara l-preżentazzjoni.
                  Mal-preżentazzjoni, l-apparat huwa kapaċi jirċievi u jiddekodifika sinjali diġitali tat-televiżjoni. Huwa wkoll kapaċi jaqbad mal-internet permezz tal-modem.
                  L-apparat huwa kapaċi jirċievi u jiddekodifika fajls tal-awdjo/vidjo minn apparat ġo netwerk ta’ erja lokali permezz ta’ router.
                  L-apparat huwa kapaċi jirriproduċi fajls tal-awdjo/vidjo minn medja esterna (bħal ħardisk jew memorja ta’ USB) permezz ta' interfaċċja ta' USB.
                  L-apparat huwa kapaċi jirreġistra u jirriproduċi sinjali diġitali tat-televiżjoni riċevuti mill-fornitur tas-servizz.
               
               
                  8528 71 15 
               
               
                  Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda, min-Nota 3 sat-Taqsima XVI u mill-kliem tal-kodiċijiet tan-NM 8528 , 8528 71  u 8528 71 15 .
                  L-apparat huwa magna komposta, kapaċi twettaq il-funzjonijiet taż-żewġ intestaturi 8521  u 8528 .
                  Fid-dawl tal-karatteristiċi tiegħu u prinċipalment il-kapaċità li jirreġistra biss il-kontenut riċevut mill-fornitur tas-servizz, l-apparat huwa prinċipalment maħsub biex jintuża biex jirċievi sinjali tat-televiżjoni. Għaldaqstant, il-klassifikazzjoni taħt l-intestatura 8521  hija eskluża.
                  Peress li l-apparat mhux iddisinnjat biex jinkorpora fih display jew skrin tal-vidjo u peress li l-komponenti ewlenin tiegħu huma tjuners, mikroproċessur u modem għall-aċċess għall-Internet, u peress li għandu l-funzjoni ta’ bdil interattiv ta’ informazzjoni, hu jżomm il-karattru essenzjali tal-hekk imsejħa "kaxxa ta’ fuq is-sett li għandha funzjoni ta’ komunikazzjoni”.
                  Għalhekk għandu jiġi kklassifikat taħt il-kodiċi tan-NM 8528 71 15  bħala kaxxa ta’ fuq is-sett li għandha funzjoni ta’ komunikazzjoni.